# நாட்பட்ட நுரையீரல் அடைப்பு நோய்

## தடுப்பு

### நிலையாக சிஓபிடியை நிர்வகித்தல்

#### நுரையீரல் இயக்க ஊக்கிகள் (கார்டிகோஸ்டீராய்டுகள்)

காற்றுப்பாதைகளில் உள்ள அழற்சியைக் குறைக்க கார்டிகோஸ்டெராய்டுகள் செயல்புரிகின்றன. கருத்து ரீதியாக, நுரையீரல் சிதைவு மற்றும் அழற்சியினால் காற்றுப்பாதை சுருங்குதல் போன்றவற்றை கார்டிகோஸ்டெராய்டுகள் குறைக்கின்றன. சுவாசப்பாதை இளக்கிகளைப் போல, இவை நேரடியாக காற்றுப்பாதை தசையில் செயல்பட்டு அதை தளர்வடைய செய்வதில்லை மற்றும் நோய் அறிகுறிகளிலிருந்து உடனடியாக நிவாரணம் கிடைப்பதில்லை. பொதுவாக அதிக அளவில் பயன்படுத்தப்படும் கார்டிகோஸ்டீராய்டுகளில் சில, ப்ரீட்னிசோன், ஃப்ளக்டிகாசோன், ப்யூடிசோனடு, மோமிடாஸோன் மற்றும் பீக்லோமீத்தசோன் ஆகியவையாகும். கார்டிகோஸ்டீராய்டுகள் மாத்திரை வடிவத்திலோ அல்லது மூச்சில் இழுக்கப்படுவதாகவோ பயன்படுத்தப்படுகின்றது, இது சிஓபிடி கடுமையாக தீவிரமடைவதைத் தடுக்கிறது. லேசான சிஓபிடியைக் கொண்ட நபர்களுக்கு, நன்றாக உள்ளிழுக்கப்பட்ட கார்டிகோஸ்டீராய்டுகள் (ICS) போதுமான அளவு நன்மை அளிப்பதில்லை, ஆனாலும் மிதமான அளவு அல்லது தீவிரமான சிஓபிடியைக் கொண்ட நபர்களுக்கு அவை கடுமையான விளைவுகளைக் குறைக்கின்றன. ஆனாலும் இவை, நோயாளிகள் ஒரு ஆண்டிற்குள் மரணமடைவதற்கான வாய்ப்பைக் குறைப்பதில்லை மற்றும் நிமோனியா வருவதற்கான வாய்ப்புகள் அதிகரிப்பதைக் குறைப்பதில்லை. ஆனால் நீள்வினை பீட்டா இயக்கிகளுடன் இணைந்து பயன்படுத்தினால்
ஐ சி எஸ் அல்லது நீள்வினை பீட்டா இயக்கிகளை தனியாக பயன்படுத்துவதை விட இறப்பு விகிதத்தை குறைக்கிறது. தனியாக பார்த்தால் ஒட்டுமொத்தமாக ஒரு வருட இறப்பு விகிதத்தில் எந்த மாற்றமும் இல்லை மேலும் நிமோனியா அதகரித்துள்ளது ..
சோதனை முயற்சியில், பாஸ்போடைஸ்ட்ரேஸ்-4 ஆன்டிஅகோனிஸ்ட்களான ரோஃப்ளூமிலாஸ்ட் மற்றும் சிலோமிலாஸ்ட் ஆகியவை இரண்டாம் நிலை மருத்துவ சோதனைகளை முடித்துவிட்டன. இன்ஃப்ளக்ஸிமாப் போன்ற கட்டி செல் இறப்பு ஆன்டிஅகோனிஸ்ட் காரணிகள் நோய் எதிர்ப்பு சக்தியை முடக்கி, அழற்சியை குறைக்கின்றன. இன்ஃப்ளக்ஸிமாப் சிஓபிடி உள்ளவர்களுக்கு சோதிக்கப்பட்டதில், ஆபத்து நேரும் வாய்ப்புடன் கூடவே எந்த வகையில் நன்மை ஏற்படும் என்பதற்கான ஆதாரங்கள் காட்டப்படவில்லை..  
நீண்ட கால நுண்ணுயிர்கொல்லிகள், பயன்பாடு குறிப்பாக மாக்ரோல்யத வகையை சேர்ந்தவை எரித்ரோமைசின் போன்றவை, ஆண்டுக்கு 2 அல்லது 3 அடுக்கு நிகழ்வு ஏற்படுபவர்களுக்கு நோய் பண்பு மிகுதியை குறைக்கிறது. உலகின் சில பகுதிகளில் இந்த நடைமுறை செலவு மற்றும் பயன் விகிதத்திற்கு ஏற்றதாக இருக்கும். கவலைப்படவேண்டிய விஷயங்கள் என்று பார்த்தால் ஆண்டிபயாடிக் எதிர்ப்பு மற்றும் அசித்ரோம்ய்சின் மூலம் ஏற்படும் காது கேளாமை என்று சொல்லலாம். ஆனால் வேறு வழிகளில் கட்டுக்குள் கொண்டு வரமுடியாதவர்களுக்கு இவைகளை இரண்டாம் நிலை செயலிகளாக பயன்படுத்தலாம். கடுமையான சிஓபிடியைக் கொண்ட சில நபர்களுக்கு, தேவையான ஆக்சிஜன் அதிக அளவில் இருப்பதால், கார்பன் டைஆக்சைடு தேங்குவதும், சுவாசப்பாதை அசிடோசிஸ் ஏற்படவும் நேரிடும்; இந்நபர்களுக்கு குறைந்த ஆக்சிஜன் போக்கு வீதங்கள் பொதுவாக நல்லதாகும்.  
ஆக்சிஜன் குறைநிரப்பு ஓய்வில் நிலையில் ஆக்சிஜன் அளவு குறைவாக உள்ளவர்களுக்கு பரிந்துரை செய்யப்படுகிறது (பகுதியளவு ஆக்சிஜன் அழுத்தம் அதாவது 50-55 மி.மீ. பாதரசம் அளவிற்கும் கீழே அல்லது ஆக்சிஜன் தெவிட்டு நிலை 88 % க்கும் கீழே இருந்தால்). மேலும் இது உடற்பயிற்சி செய்யகூடிய திறனை அதிகரிக்ககூடும். சாதாரண அல்லது சற்றே குறைந்த ஆக்சிஜன் அளவு உள்ளவர்களுக்கு ஆக்சிஜன் குறைநிரப்புவதால் மூச்சு திணறல் குறையக்கூடும். ஆக்சிஜன் சிகிச்சையில் உள்ளவர்கள் தொடர்ந்து புகை பிடித்தால் எந்த பயனும் கிட்டாது. மேலும் தீ விபத்து போன்ற ஆபத்துகளும் ஏற்படலாம். இது போன்ற சூழ்நிலைகளில் இவை பரிந்துரைக்கப்படுவதில்லை.  
நோய் பண்பு மிகுதியாக இருக்கும் நேரத்தில் ஆக்சிஜன் சிகிச்சைத் தேவைப்படும். அந்த நபரின் ஆக்சிஜன் தெவிட்டு நிலையை கணக்கிலெடுக்காமல் உயர் செறிவுள்ள ஆக்சிஜன் பயன்படுத்தினால் கரியமிலவாயுவின் அளவு அதிகாமாகி மோசமான விளைவுகளை ஏற்படுத்தலாம். அதிக கரியமிலவாயு அளவு ஆபத்து உள்ளவர்களுக்கு 88–92% ஆக்சிஜன் தெவிட்டு நிலை பரிந்துரைக்கபடுகிறது. இந்த பிரச்னை இல்லாதவர்களுக்கு பரிந்துரைக்கப்படும் அளவு 94-98 % ஆகும். நுரையீரல் சீரமைவு திட்டத்தினால் மூச்சுப்பற்றாக்குறை மற்றும் உடற்பயிற்சித் திறன் ஆகியவை மேம்படுவதாக கண்டறியப்பட்டுள்ளது. இந்த பயிற்சியினால் நோயாளிக்கு, அவருடைய நோயை மற்றும் தன்னுடைய உணர்வுகளை கட்டுப்படுத்த முடிவதாகவும் கண்டறியப்பட்டுள்ளது.